**НАЦРТ**

На основу члана 32. тачка 15. и члана 66. став 3. Закона о локалној самоуправи („Службени гласник Републике Србије", бр. 129/07 и 83/14-др.закон и 101/16-др.закон), Мишљења Министарства финансија број: 401-219-2/2015-001 од 03.02.2015. године, члана 37. Статута Града Ниша („Службени лист Града Ниша", број 88/08 и 143/16) и члана 52. Одлуке о буџету Града Ниша за 2017. годину („Службени лист Града Ниша", бр.148/16) , Скупштина Града Ниша, на седници одржаној\_\_\_\_\_\_\_\_\_\_\_\_\_године, донела је

О Д Л У К У

о измени Одлуке о задуживању Града Ниша

**Члан 1.**

У Одлуци о задуживању Града Ниша ("Службени лист Града Ниша", бр. 9/2015, 10/2015 - исправка, 16/2015 , 106/2015 и 92/2016) члан 4. мења се и гласи:

„Члан 4.

Град Ниш ће се задужити код пословне банке и осталих међународних организација и међународних финансијских институција у складу са чланом 7. ставом 1. тачком 13) Закона о јавним набавкама, у износу до 800.000.000,00 динара за финансирање капиталних инвестиционих расхода за пројекте локалног економског развоја и инфраструктурног система (Медошевачки колектор, део Хумског колектора, део колектора Доње Међурово (зона виногради), изградња и одржавање путне инфраструктуре по Програму Дирекције за изградњу града Ниша (градска и сеоска), реконструкција затвореног базена „Чаир", завршетак радова на рекреативном отвореном базену „Чаир", изградња моста на Кутинској реци у Брзом Броду и радови на рестаурацији и реконструкцији у Нишкој тврђави, реконструкција и доградња социјалне установе „Мара", Поповачки колектор, кабловски вод за пумпну станицу РЗ „Доње Међурово, уређење Трга патријарха Павла и реконструкција и партерно уређење Трга Републике у улици Николе Пашића у Нишу, спортски терен у ОШ „Радоје Домановић" и спортски терени - Филозофски факултет, канализације у селима: Горњи Матејевац, Горње и Доње Међурово, Бубањ село, Горњи Комрен, Јужни колектор, Чаирски колектор, водоснабдевање села Хум, Лозни калем (атмосферска и фекална канализација, саобраћајнице, осветљење) и део за Виноградарски институт (водовод и канализација, саобраћајнице, осветљење), са роком од 10 година и грејс периодом до 2 године."

**Члан 2.**

Ова одлука ступа на снагу наредног дана по објављивању у „Службеном листу Града Ниша".

Број

У Нишу, године

**СКУПШТИНА ГРАДА НИША**

Председник

Мр Раде Рајковић

О б р а з л о ж е њ е

Скупштина Града Ниша донела је Одлуку о задуживању Града Ниша („Сл.лист Града Ниша“, број 9/2015, 10/2015 – исправка, 16/2015, 106/2015 и 92/2016).

Чланом 4.Одлуке предвиђено је да ће се Град Ниш задужити код пословних банака у износу до 800.000.000 динара за финансирање капиталних инвестиционих расхода у циљу реализације пројеката локалног економског развоја и инфраструктурног система, наведених у одлуци, након спроведеног поступка јавне набавке. Имајући у виду да се по доношењу Одлуке о задуживању Града Ниша, због већег интересовања за опремање других пословних локација, а у циљу максималног искоришћења кредита друге фазе, одустаје од изградње привремених саобраћајница и прикључака у РЗ „Иван Милутиновић“ , предлаже се измена Одлуке о задуживању којом би се наведени пројекат брисао из члана 4.Одлуке.

Предлаже се измена чл.4 Одлуке о задуживању којом би се створили услови за финансирање реализације нових пројеката који се налазе у измени Програма уређивања грађевинског земљишта за 2017.годину и то:

- Јужни колектор,

- Чаирски колектор,

- водоснабдевање села Хум,

- Лозни калем (атмосферска и фекална канализација, саобраћајнице, осветљење),

- део за Виноградарски институт (водовод и канализација, саобраћајнице, осветљење).

Листа пројеката је урађена у складу са захтевом Секретаријата за планирање и изградњу број 536/2017-06 од 30.06.2017.године , који учествује у реализацији пројеката који представљају приоритете локалног економског развоја и инфраструктурног система који би се реализовали из постојећих, неутрошених средстава наведених у члану 4.Одлуке о задуживању.

Имајући у виду важност и хитност реализације пројеката локалног економског развоја и инфраструктурног система, наведених у одлуци, предлажемо да одлука о измени одлуке о задуживању ступи на снагу наредног дана по објављивању у „Сл.листу града Ниша“.

СЕКРЕТАР

Данијела Спасовић